לירז מרגלית

לירז מרגלית (נולדה ב-12 במרץ 1981) היא דוקטור לפסיכולוגיה חברתית העוסקת בחקר התנהגות בעידן הדיגיטלי, בעלת טורים ופודקאסטים בנושא זה בעיתונים ואתרים שונים, בהם מעריב סופהשבוע, TheMarker, ynet, רדיו תל אביב, Entrepreneur , TechCrunch, ו-Psychology Today . ב-2020 ליוותה את המתמודדות בתוכנית המציאות "אהבה חדשה", ששודרה ברשת 13. מלמדת באוניברסיטת רייכמן.

ביוגרפיה
אביה היה מכונאי ראשי בצים ואמה עקרת בית, בצה"ל שירתה כמדריכה בגדנ"ע. החל מהתואר הראשון עד השלישי למדה מרגלית פסיכולוגיה באוניברסיטת חיפה. סיימה תואר שני בהצטיינות בפסיכולוגיה חברתית. בשנים 2006–2011 עשתה דוקטורט בפסיכולוגיה קוגניטיבית וקבלת החלטות, במימון מלגת נשיא. בשנים 2012–2013 עשתה פוסט-דוקטורט בקבלת החלטות ופסיכולוגיה בבית ספר לאודר לממשל, דיפלומטיה ואסטרטגיה במרכז הבינתחומי הרצליה. בשנים 2007–2013 שימשה כחוקרת במרכז דדו לחשיבה צבאית בינתחומית. החל מ-2012 חוקרת ומרצה במרכז הבינתחומי.

בשנים 2013–2019 הייתה ראש תחום מחקר התנהגות בחברת קליקטייל. במסגרת עבודתה השתמשה בתובנות מתחום הכלכלה ההתנהגותית כדי לגרום לאנשים לקנות יותר וייעצה לחברות כמו מיקרוסופט, גאפ,  דה נורת' פייס, הום דיפו, נייקי ווולמארט. מייסדת הסטרט-אפ Topick.

מרגלית חוקרת, מרצה ומייעצת בנושאי קבלת החלטות, עיצוב התנהגות והתנהגות משתמשים. היא עוסקת בממשק שבין הפסיכולוגיה, למודלים התנהגותיים והBig data ומציגה את השפעת הטכנולוגיה על ההתנהגות והאופן שבו העולם הדיגיטלי הביא לאימוץ הרגלים והתנהגויות השונים מהעולם האמיתי ושינה את הקשרים הבינאישיים ואופן עיבוד המידע.

היא חלק מחוג הידידים של עמותת אלווין ישראל ויועצת למרכז לקידום ההגינות בישראל.

הופעות בתקשורת
בעלת טור במעריב סופהשבוע, הבלוג "אם לפרויד היה סמארטפון" באתר TheMarker, הפודקאסט "סקס, סמים וסמארטפון" ברדיו תל אביב, כותבת טורים באתרים Entrepreneur , CMSWire ו- TechCrunch ובעלת הבלוג Behind Online Behavior באתר Psychology Today , זכתה בתואר "כותבת השנה" (contributor of the year) על ידי המגזין CMSWire בשנים 2017 ו-2020.

ב-2020 ליוותה את המתמודדות בתוכנית המציאות אהבה חדשה ששודרה ברשת 13. השתתפה בסרט ״הקרב על המוח״ - תעשיית השקרים״ בהנחיית דרור גלוברמן.

משפחה
לירז מרגלית נשואה, ולה שלושה ילדים. מתגוררת בקיסריה.

ספרה
 עיצוב התודעה: הנדסת ההתנהגות והתחושות שלנו בעידן הדיגיטל, פרדס הוצאה לאור, 2021.
הספר עוסק בהתנהגות דיגיטלית, בשימוש של גורמים מסחריים בעקבות הדיגיטליים שאנשים משאירים באינטרנט כדי לבנות עליהם פרופיל ולמכור אותו. הפרופיל נמכר לגורמים מסחריים ובאמצעות אלגוריתמים מאפשר להם לשלוח לו מסרים המיועדים אליו אישית. האנשים סבורים שיש להם בחירה חופשית, אולם למעשה התנהגותם מעוצבת מבלי שהם מודעים לכך.
פרק בספר
The Psychology of Customer Experience, Margalit, L. (2019), "The Psychology of Customer Experience", Einav, G. (Ed.) Digitized, Emerald Publishing Limited, Bingley, pp. 87-98.
הספר בגוגל ספרים

קישורים חיצוניים

האתר הרשמי
פרופיל באתר LinkedIn
הבלוג "אם לפרויד היה סמארטפון" באתר TheMarker
סרטונים בנושאי תורת המשחקים בשיתוף עם TheMarker
הטור של מרגלית באתר מעריב סופהשבוע
הטור של מרגלית באתר ynet
 הפודקאסט סקס, סמים וסמארטפון באתר רדיו תל אביב

מאמרים של מרגלית באתר TechCrunch
מאמרים של מרגלית באתר Entrepreneur 
Online Decision Making: What Really Drives Customers To Choose One Option Over Another? באתר פורבס
מאמרים של מרגלית באתר UX magazine
מאמרים של מרגלית באתר CMSWire
הבלוג של מרגלית Behind Online Behavior באתר Psychology Today 
ראיונות על הספר "עיצוב התודעה"




ראיונות







פרק 23: לירז מרגלית על החיים הסודיים שלנו ברשת, ריאיון עם קרן צוריאל ואורי פסובסקי, בפודקאסט באתר כלכליסט, 20 בדצמבר 2018 (32:54 דקות)






בני טיטלבוים, היחסים הבין אישיים בתקופת הקורונה, פודקאסט בכיוון הרוח, כאן (ריאיון בן 31:38 דקות)

 Drew Vass, Why Some Technologies Could Leave You and Your Employees Feeling Exhausted, https://www.dwmmag.com/, May 10, 2021
Sudipto Ghosh, AiThority Interview Series With Dr. Liraz Margalit, Head, Behavioral Research, Clicktale,, https://aithority.com October 11, 2018

הערות שוליים

קטגוריה:פסיכולוגיות חברתיות ישראליות
קטגוריה:פסיכולוגים חברתיים ישראלים
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:סגל המרכז הבינתחומי הרצליה: ממשל, דיפלומטיה ואסטרטגיה
קטגוריה:סגל אוניברסיטת רייכמן: ממשל, דיפלומטיה ואסטרטגיה
קטגוריה:בעלות טור ישראליות
קטגוריה:בעלי טור ישראלים
קטגוריה:חוקרות אינטרנט ישראליות
קטגוריה:חוקרי אינטרנט ישראלים
קטגוריה:ישראליות שנולדו ב-1981
קטגוריה:ישראלים שנולדו ב-1981